Sigwald Lian

Sigwald Lian (født 1874, død 1909)Side 108. Harald Fagerhus: «Norske anarkister og ungsosialister
rundt 1900»,  Arbeiderhistorie 2005, arbark var en norsk sosialist og politisk aktivist.

Lian var i mange år sjømann, og ble vant til det frie livet i syden og de livlige havnebyene. Da han slo seg ned i Kristiania som trykker engasjerte han seg i den voksende politiske bevegelsen blant arbeiderungdommen, men fant seg aldri helt til rette med byens mange regler og disiplinen i det «tunge» sosialdemokratiet. Han kjente seg mer hjemme da han  møtte Kristoffer Hansteen og hans anarkistiske blader. Lian holdt fast ved sitt anarkistiske grunnsyn livet ut.

Da Hansteen døde i 1906 ble Lian først stående nokså ensom med dennes politiske arv. Da den ungsocialistiske tendensen vokste fram i Norges Socialdemokratiske Ungdomsforbund ble imidlertid Lian en ildsjel i ungdomsbevegelsen. Hans «anarkistiske vesen» til tross var han en dugelig organisator, med grep om praktiske spørsmål som billettsalg, avisdistribusjon og økonomi.Side 80. Arvid G. Hansen: Den Røde Ungdom, NKUs Forlag, Kristiania 1923

Han ble valgt inn i NSU-ledelsen på landsmøtet i 1906 som ekspeditør, gjenvalgt i 1907 og valgt som forretningsfører i 1908.Side 531-532. Terje Halvorsen: Partiets salt. Oslo, Pax 2003 ISBN 82-530-2576-9. Som ekspeditør for NSUs blad Ung-Socialisten slet han hardt for å sikre økonomi og utgivelser. Han var blant NSU-funksjonærene som ble tiltalt for forbundets antimilitære agitasjon.Side 132. Arvid G. Hansen: Den Røde Ungdom, NKUs Forlag, Kristiania 1923 

Sigwald Lian døde av tuberkulose høsten 1909. Han var bror til den senere LO-lederen Ole Olsen Lian.

 Referanser 

Kategori:Norske aktivister
Kategori:Dødsfall fra tuberkulose